Дыгъэ гуащIэм дыщызыхъумэ
1985 гъэм яублащ мы махуэр ягъэлъэпIэныр. Фигу къэдгъэкIыжынщи, озоныр щIымрэ дыгъэмрэ я зэхуакум дэтщ, ар кислородым и лIэужьыгъуэщ. ЩIым къыщхьэщыт «жьауэщ» озоныр, Дыгъэм и гуащIэр зэтриIыгъэу.
Иужьрей зэманым щIэныгъэлIхэр игъэгузавэ хъуащ озо- ным зэрыхэщIым. Аращи, Дыгъэм къыпкърыкI ультрафиолет радиацэм цIыхури къэкIыгъэри щыпхъумэныр кIуэ пэтми нэхъ гугъу мэхъу.
1980 гъэм щIэныгъэлIхэм ирагъэкIуэкIа къэхутэныгъэхэм къагъэлъэгъуащ Антарктидэм щхьэщыт озоным и Iувагъыр тIукIэ нэхъ мащIэ зэрыхъуар. Абы иужькIэщ «озоновая дыра» жаIэу щыщIадзари. ЗэрыхуагъэфащэмкIэ, озоным зэран хуэхъур промышленностым, унагъуэ Iэмэпсымэхэм папщIэ къагъэсэбэп фреонырщ.
Озоныр дуней псом зэдахъумэн зэрыхуейм теухуа конвенцэ щыIэщ, 1985 гъэм Венэ къыщащтауэ. Абы къыкIэлъыкIуащ Монреаль протоколри.
Махуэ къэс щIыпIэ-щIыпIэхэм щагъэс пхъэнкIийм пластикрэ целлофану хэлъым къапих Iугъуэр щIыуэпсымкIи, псэущхьэхэмкIи, цIыхухэмкIи, а зи гугъу тщIы озонымкIи щхъухьщ. Аращ экологхэм дыкъыщIыхураджэр щIыуэпсым дыщысхьыну, дэ къыткIэлъыкIуэну щIэблэм я узыншагъэм дегупсысыну.
Шэрэдж Дисэ.
